নজরুল বিশ্ববিদ্যালয়ে থিয়েটার ল্যাবরেটরির উদ্বোধন
72490044
২৪ অক্টোবর ২০১৯ ০৭:১০ অপরাহ্ন
পাঠক সংখ্যা: 1566
জাতীয় কবি কাজী নজরুল ইসলাম বিশ্ববিদ্যালয়ের নাট্যকলা ও পরিবেশনবিদ্যা বিভাগে থিয়েটার ল্যাবরেটরির উদ্বোধন করা হয়েছে।
বৃহস্পতিবার বিকেলে বিশ্ববিদ্যালয়ের কলা ভবনের নিচতলায় থিয়েটার এন্ড পারফমেন্স স্টাডিজ বিভাগে থিয়েটার ল্যাবরেটরি ও সংস্কারকৃত দুটি কক্ষের উদ্বোধন অনুষ্ঠানে প্রধান অতিথির বক্তব্য রাখেন বিশ্ববিদ্যালয়ের উপাচার্য প্রফেসর ড, এএইচএম মোস্তাফিজুর রহমান। থিয়েটার এন্ড পারফমেন্স স্টাডিজ বিভাগের বিভাগীয় প্রধান ইসমত আরা ভূইয়া ইলার সভাপতিত্বে ও নুসরাত শারমিন তানিয়ার সঞ্চালনায় স্বাগত বক্তব্য রাখেন থিয়েটার এন্ড পারফমেন্স স্টাডিজ বিভাগের সহকারী অধ্যাপক সৈয়দ মামুন রেজা ।
বিশেষ অতিথির বক্তব্য রাখেন কলা অনুষদের ডিন প্রফেসর ড. মো. সাহাব উদ্দিন, অর্থ ও হিসাব বিভাগের পরিচালক মো. সোহেল রানা, রেজিস্টার (ভারপ্রাপ্ত) কৃষিবিদ ড. হুমায়ুন কবির, ব্যবসায় অনুষদের ডিন প্রফেসর ড. সুব্রত কুমার দে, । এসময় উপস্থিত ছিলেন থিয়েটার এন্ড পারফমেন্স স্টাডিজ বিভাগের নীলা সাহা, ড. মো. কামাল উদ্দিন, মেহেদী তানজির, মাজহারুল হোসেন তোকদার ও মুশফিকুর রহমান প্রমূখ।#